:: அண்ணா, நீங்கள் தெரிந்து தான் பேசுகிறீர்களா என்று எனக்கு புரியவில்லை. முதலில் Tnmarket என்னும் பயனர் கணக்கே ஒரு போலியான கணக்கு (Fake Id) என்று நான் சொல்கிறேன், நீங்கள் ஏதோ அவருக்கு உதவுங்கள் நானும் உதவுகிறேன் என்று சொல்கிறீர்கள். நான் Tnmarket என்னும் கணக்கை தடை செய்த, அடுத்த நிமிடமே Zero00wiki என்னும் வேறு கணக்கைத் தொடங்கி ஏன் Tnmarket என்னும் பயனரைத் ஏன் தடை செய்தீர்கள் என்று என் பேச்சு பக்கத்தில் வந்து கேட்டார். அவரால் எப்படி இன்னொரு கணக்கைத் தொடங்க முடிந்தது?? ஒரு புதுப்பயனரை நாம் தடை செய்த உடனே இன்னொரு கணக்கை அவர்களால் தொடங்க முடியாது, அதற்கான வழிமுறைகளும் அவர்களுக்கு தெரியாது, அந்த நேரத்தில் அவர்கள் குழம்பி போய் இருப்பார்கள். ஆனால் இவரால் எப்படி உடனே புதிய கணக்கைத் தொடங்க முடிந்தது. இந்த வழிமுறைகள் எல்லாம் விக்கிப்பீடியாவைப் பற்றி நன்கு அறிந்த ஒருவரால் தான் செய்ய முடியும். சமீபகாலமாக அதிகமாக புதிய கணக்கைத் தொடங்குபவர்கள் விக்கிப்பீடியாவில் வினை செய்வதற்காகவே தொடங்குகிறார்கள். இந்த இரண்டு மாதங்களின் மட்டும் பல கணக்குகள் கைப்பாவை சோதனையில் கண்டுபிடிக்கப்பட்டு தடை செய்யப்பட்டுள்ளது.(பல ஐ.பி. முகவரி உட்பட) இவர்களைத் தடை செய்வதற்காக ஒரு கொள்கையை உருவாக்கப்பட்டதாவது தெரியுமா ஆண்ணா. அண்ணா நீங்கள் உங்கள் பணிச் சுமையால் விக்கியில் அதிகளவில் பங்களிக்க முடியாமல் இருப்பதால், விக்கிப்பீடியாவின் தற்போதைய நிலவரம் தெரியாமல் இருக்கிறீர்கள் என்று நினைக்கிறேன். நன்றி--கௌதம் 💓 சம்பத் (பேச்சு) 07:42, 14 ஏப்ரல் 2019 (UTC)  
கௌதம் சம்பத் சொல்வதில் நியாயம் இருப்பதாகப்படுகிறது.--பாஹிம் (பேச்சு) 08:54, 14 ஏப்ரல் 2019 (UTC)  
::நேரடியாக அரசியல் (கட்சி), உண்மையான வணிகப் பெயர்களைக் கொண்டு பயனர் பெயர் வைப்பவர்களைத் தடை செய்ய முடியும். ஆனாலும், மேற்குறிப்பிட்ட பயனர்கள், நீச்சல்காரன் குறிப்பிட்டது போல, சமூகத்திற்கோ அல்லது கட்டுரைகளுக்கோ பங்கம் ஏற்படாமல் இருக்கும் வரை அவற்றைத் தடை செய்ய வேண்டிய அவசியமில்லை. அப்படி அவர்கள் நடக்கும் இடத்தில், தற்காலிகத் தடை ஏற்படுத்தி, கைப்பாவை சோதனை செய்யலாம். கௌத்தம், இவ்வாறான கைப்பாவைக் கணக்குகள் இன்று நேற்றல்ல, பல ஆண்டுகளாகவே பல்வேறு நபர்களால் உருவாக்கப்பட்டுத்தான் வருகின்றன. அவற்றை அவ்வப்போது இனங்கண்டே வருகிறோம். பணிச்சுமையால் பல பயனர்கள் இப்பக்கம் அடிக்கடி வராமலிருந்தாலும், அவர்கள் விக்கி நடைமுறையை நன்கு அறிந்தே வைத்திருக்கிறார்கள். பயனர் ஒருவரைத் தடை செய்யும் முன்னர் அவர்களின் நடவடிக்கைகளைக் கண்காணித்துத் தடை செய்வது நல்லது. விக்கிப்பீடியாவில் அண்மைக்காலமாக சில பயனர்கள் வணிக நிறுவனங்கள் சிலவற்றின் அனுசரனையில் இயங்குகிறார்கள் என நான் ஏற்கெனவே சந்தேகித்துள்ளேன். எனது ஊகம் தவறாகக்கூட இருக்கலாம்.--Kanags (பேச்சு) 09:20, 14 ஏப்ரல் 2019 (UTC)  
"கைப்பாவை"க் கணக்குகளைக் கண்டுபிடிப்பதற்குச் சில வழிமுறைகள் உள்ளன. தமிழ் விக்கிப்பீடியாவிலும் முன்னர் சில சந்தர்ப்பங்களில் இவற்றைப் பயன்படுத்தியுள்ளோம். இந்த இணைப்பைப் பார்க்கவும். ---மயூரநாதன் (பேச்சு) 02:51, 15 ஏப்ரல் 2019 (UTC)  
::, தெரிந்துதான் பேசுகின்றேன். நீங்கள் தகாதவாறு கற்பனைசெய்துகொண்டு பயனரைத் தடுத்துள்ளீர்கள். ஒரு புதுப்பயனர், விக்கிப்பீடியாவைப்பற்றி ஏதும் அறியாதவராக இருப்பார் என்பது உங்களின் தவறான முன்கோள். அவர் ஆங்கில விக்கிப்பீடியாவிலோ அல்லது பிறவழிகளிலோ விக்கிப்பீடியாவின் செயற்பாடுகள் பற்றி அறிந்திருக்கலாம். TNMarket என்னும் பயனர் செய்த பங்களிப்புகள் 'விசம'த் தொகுப்புகள் என்றோ தவறானவையென்றோ முழுக்கச்சொல்ல முடியாது. அப்படி நினைத்தால் அதுபற்றி உரையாடுவது தேவை. உடனே பயனரைத் தடைசெய்தல் சரியான நடவடிக்கை அன்று. தடைசெய்த உடனே இன்னொரு புதிய கணக்கிலிருந்து தடைசெய்யப்பட்ட கணக்கைப் பற்றிக் கேள்வி எழுப்பினால் அவரேதான் செய்தார் என்று ஊகிக்கலாம், ஆனால் அம்முடிவுக்கு வர சில நடவடிக்கைகள் எடுத்த பின்னரே அறிய முடியும். நீங்கள் //*நீங்கள் தெரிந்து தான் பேசுகிறீர்களா என்று எனக்கு புரியவில்லை. முதலில் Tnmarket என்னும் பயனர் கணக்கே ஒரு போலியான கணக்கு (Fake Id) என்று நான் சொல்கிறேன், நீங்கள் ஏதோ அவருக்கு உதவுங்கள் நானும் உதவுகிறேன் என்று சொல்கிறீர்கள்*./// என்று பேசுவதே சிக்கலாக இருக்கின்றது. கருத்தை மட்டும் முன் வைத்துப் பேசுவது வேண்டும். நான் புரிந்துகொண்டு பேசுகின்றேனா என்பதெல்லாம் இங்குத் தேவையற்ற கேள்வி. "நீங்கள் ஏதோ.." என்பது போன்ற கோணத்தில் பேசுவதும் நல்ல உரையாடல் பண்பன்று. *Tnmarket என்னும் பயனர் கணக்கே ஒரு போலியான கணக்கு (Fake Id) என்று நான் சொல்கிறேன்,* - இது உங்களின் தேவையற்ற முன்கோள் (assumption). அப்பெயரில் ஏதும் சிக்கல் இல்லை. எதைக்கொண்டு 'போலியான கணக்கு (Fake ID) என்று கொள்ளுகின்றீர்கள்? இப்பயனர் காப்புரிமம் பற்றிய பல கேள்விகளை எழுப்பியுள்ளார். அவை 'விசம'த் தொகுப்புகள் அல்ல. விடைபகரவேண்டியதோ, தக்க நடவடிக்கை எடுக்கவேண்டியதோ, விக்கிப்பீடியர்களின் கடன். காப்புரிமம் மீறலாகாது என்பது முக்கியமான ஒரு கருத்து. *சமீபகாலமாக அதிகமாக புதிய கணக்கைத் தொடங்குபவர்கள் விக்கிப்பீடியாவில் வினை செய்வதற்காகவே தொடங்குகிறார்கள்.* என்கின்றீர்கள். அப்படி இருக்கலாம், ஆனாலும் உடனே நீங்கள் செய்தவாறு செய்தல் முறையன்று (பயனர் பெயரைக் காரணமாகக் காட்டித் தடை செய்தல்). --செல்வா (பேச்சு) 13:50, 15 ஏப்ரல் 2019 (UTC)